11 dood in gru-botsingDie ongelukstoneel. Foto: Verskaf Minstens 11 mense is Dinsdagaand in ŉ botsing buite Middelburg in Mpumalanga dood. Moeti Mmusi, woordvoerder van die departement vir gemeenskapsveiligheid, sekerheid en skakeling, het gesê die trompop botsing het op die R575-pad plaasgevind. ŉ Vragmotor en ŉ midi-bus het gebots. Volgens Mmusi is sewe mense ernstig beseer in die botsing wat omstreeks 20:45 plaasgevind het. Hy het gesê die botsing het naby die afdraai wat na die N4-tolpad lei, plaasgevind. Die midi-bus het glo na Johannesburg gereis en die vragmotor na Middelburg. Die pad is gesluit ná die botsing. Die presiese omstandighede rakende die voorval word ondersoek. [Red] Die berig is aangepas sedert dit aanvanklik gepubliseer is. Moeti Mmusi, woordvoerder van die departement vir gemeenskapsveiligheid, sekerheid en skakeling, het intussen bevestig dat die dodetal nie 14 is soos aanvanklik vermoed is nie, maar dat 11 mense in die ongeluk gesterf het.